CELEX: 32008R0912
Language: fi
Date: 2008-09-18 00:00:00
Title: Komission asetus (EY) N:o 912/2008, annettu 18 päivänä syyskuuta 2008 , asetuksella (EY) N:o 964/2007 avatussa, vähiten kehittyneistä maista peräisin olevan riisin tuontitariffikiintiössä jätettyihin tuontitodistushakemuksiin sovellettavan jakokertoimen vahvistamisesta

19.9.2008   
            
            
               FI
            
            
               Euroopan unionin virallinen lehti
            
            
               L 251/20
            
         
      KOMISSION ASETUS (EY) N:o 912/2008,
   annettu 18 päivänä syyskuuta 2008,
   asetuksella (EY) N:o 964/2007 avatussa, vähiten kehittyneistä maista peräisin olevan riisin tuontitariffikiintiössä jätettyihin tuontitodistushakemuksiin sovellettavan jakokertoimen vahvistamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,
   sekä katsoo seuraavaa:
   
               (1)
            
            
               Komission asetuksella (EY) N:o 964/2007 (3) avataan markkinointivuodeksi 2008/2009 vähiten kehittyneistä maista peräisin olevan, CN-koodiin 1006 kuuluvan esikuoritun riisin ekvivalenttina ilmoitetun riisin 6 694 tonnin suuruinen vuotuinen tuontitariffikiintiö (järjestysnumero 09.4178).
            
         
               (2)
            
            
               Asetuksen (EY) N:o 964/2007 4 artiklan a alakohdan mukaisesti tehtyjen ilmoitusten perusteella mainitun asetuksen 2 artiklan 4 kohdan mukaisesti syyskuun 2008 seitsemän ensimmäisen päivän aikana jätetyt hakemukset koskevat määriä, jotka ovat suurempia kuin käytettävissä olevat määrät. Sen vuoksi olisi määritettävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin,
            
         ON ANTANUT TÄMÄN ASETUKSEN:
   1 artikla
   Neuvoston asetuksen (EY) N:o 980/2005 (4) liitteessä I tarkoitetuista vähiten kehittyneistä maista peräisin olevaan ja asetuksessa (EY) N:o 964/2007 tarkoitettuun markkinointivuoden 2008/2009 kiintiöön kuuluvan riisin tuontitodistushakemusten, jotka on jätetty syyskuun 2008 seitsemän ensimmäisen päivän aikana, perusteella myönnetään todistuksia siten, että haettaviin määriin sovelletaan 70,583119 prosentin suuruista jakokerrointa.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä syyskuuta 2008.
      
         
            Komission puolesta
         
         Jean-Luc DEMARTY
         
         
            Maatalouden ja maaseudun kehittämisen pääosaston pääjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 238, 1.9.2006, s. 13.
   
      (3)  EUVL L 213, 15.5.2007, s. 26.
   
      (4)  EUVL L 169, 30.6.2005, s. 1.